રાજાનાં પૂર્વજન્મનાં પાપ ઉદયમાં આવતાં રાજ્યમાં ત્રણ વરસ સુધી વરસાદ પડ્યો નહીં. ભયંકર દુષ્કાળ પડ્યો. પશુ પંખી પાણી વગર તથા ચારા વગર ટપોટપ મરવા લાગ્યાં. રાજા આ બધું જોઇ પુષ્કળ દુઃખી થઇ ગયો. પ્રજા પણ ભૂખ તરસથી ત્રસ્ત બનવા લાગી. રાજા આ જોઇ ન શકયો. રાજાએ મંત્રીઓને રાજય સોંપ્યું છે. રાજા દુષ્કાળના નિવારણના ઉપાય માટે નજીકના વનમાં ગયો છે. વનમાં તેણે અંગિરા મુનિનો આશ્રમ જોયો. રાજા ત્યાં ગયો. મુનિને પ્રણામ કરી તેણે પોતાની પ્રજાનાં દુઃખની વાત કરી.